**ОБЯВЛЕНИЕ**

**за провеждане на процедура за подбор на външни членове на одитния комитет на Министерство на транспорта, информационните технологии и съобщения**

На основание чл. 5 от Наредбата за процедурата за определяне на състава и дейността на одитните комитети в организациите от публичния сектор, във връзка с чл. 18 от Закона за вътрешния одит в публичния сектор

**ОБЯВЯВА ПРОЦЕДУРА**

за подбор на външни членове на одитния комитет на Министерство на транспорта, информационните технологии и съобщения

**1. Минимални и специфични изисквания към кандидатите за членове на одитния комитет:**

1.1. да имат придобита образователно-квалификационна степен "магистър";

1.2. да имат най-малко 5 години стаж в областта на управлението и контрола, вътрешния или външния одит;

1.3. да не участват в повече от два одитни комитета.

**2. Брой на външните членовете на одитния комитет на Министeрство на транспорта, информационните технологии и съобщения** – 2 /двама/.

**3. Необходими документи, които кандидатите следва да представят за участие в подбора:**

3.1. Заявление, изготвено съгласно приложение № 1 към чл. 6 от Наредбата за процедурата за определяне на състава и дейността на одитните комитети в организациите от публичния сектор;

3.2. Подробна професионална автобиография;

3.3. Копия от документи, доказващи придобита образователно-квалификационна степен "магистър" ;

3.4. Копия от документи, удостоверяващи наличието на професионален опит по чл. 18, ал. 1, т. 2 от Закона за вътрешния одит в публичния сектор ;

3.5. Декларация за обстоятелството по чл. 18, ал. 1, т. 3 от Закона за вътрешния одит в публичния сектор, изготвена съгласно приложение № 2 към чл. 6, т. 3 от Наредбата за процедурата за определяне на състава и дейността на одитните комитети в организациите от публичния сектор;

3.6. Други документи, удостоверяващи допълнителна квалификация и придобити сертификати в областта на управлението и контрола, вътрешния или външния одит – по преценка на кандидата.

**5. Срок за подаване на документите:** Документите за участие в процедурата следва да бъдат представени лично или чрез пълномощник (нотариално заверено пълномощно) в 14-дневен срок от публикуване на интернет страницата на министерството на обявата.

**6. Място за подаване на документите**: В сградата на **Министерството на** **транспорта, информационните технологии и съобщения** на ул. “ Дякон Игнатий” 9, всеки работен ден от 9:00 до 17:00 часа, телефон за информация: 02/9409 304 .

**7. Подборът ще се проведе въз основа на:**

- преглед на предоставените от кандидата необходими документи;

- интервю с допуснатите по документи кандидати, на което те излагат своето виждане за работата на одитния комитет.

**8. Общодостъпно място на което ще се публикуват списъци или други съобщения във връзка с процедурата**: Информационното табло в административната сграда на Министерство на **транспорта, информационните технологии и съобщения** на адрес: гр. София, ул. “Дякон Игнатий” № 9 и на електронната страница на министерството.

**Краен срок за подаване на документи: 14.12.2017г. до 17:00 часа**